
                        ประวัติองค์การบริหารส่วนตำบลคุ้มเก่า
                            **************************
1.  สภาพทั่วไปของตำบล
องค์การบริหารส่วนตำบลคุ้มเก่า  เป็นองค์กรปกครองส่วนท้องถิ่นขนาดกลาง ตั้งอยู่หมู่ที่ 13 บ้านแดนสามัคคี  ตำบลคุ้มเก่า อำเภอเขาวง จังหวัดกาฬสินธุ์ อยู่ห่างจากตัวอำเภอเขาวง  4 กิโลเมตร และอยู่ห่างจากตัวจังหวัดกาฬสินธุ์  90  กิโลเมตร มีพื้นที่รวมทั้งสิ้น 30 ตารางกิโลเมตรหรือมีพื้นที่ประมาณ 18,150 ไร่ 	
           ภูมิประเทศขององค์การบริหารส่วนตำบลคุ้มเก่ามีลักษณะเป็นที่ลาบลุ่ม  ตั้งอยู่ทางภาคอีสานตอนบน เป็นพื้นที่สำหรับที่อยู่อาศัยประมาณ ๖๐ % เป็นพื้นที่ทางการเกษตร ๓๕ % และมีพื้นที่บางส่วนอื่นๆ ๕ %  มี ๓ ดูกาล  (ฤดูร้อน  ฤดูฝน ฤดูหนาว)
1.1  ประวัติตำบลคุ้มเก่า
ในอดีตเป็นตำบลที่ใหญ่มีพื้นที่กว้างขวางเป็นที่ตั้งตังเมืองกุดสิมนารายณ์  ตั้งแต่ปี พ.ศ. 2388 ถึงปี 2423  รวมเป็นเวลา  35  ปี  ตำบลคุ้มเก่าเป็นกลางที่ตั้งของส่วนราชการต่าง ๆ  อาทิเช่น  ที่ว่าการอำเภอ  โรงพยาบาล  สถานีตำรวจ  โรงเรียนกาญจานาภิเษกวิทยาลัยกาฬสินธุ์  โรงเรียนเขาวงพิทยาคาร
ประชากรชาวอำเภอเขาวงเป็นคนเชื้อสายผู้ไท อพยพมาจากเมืองวังแขวงเมืองคำม่วน  เมื่อปี  พ.ศ. 2384  โดยในปีดังกล่าวพระบาทสมเด็จพระนั่งเกล้าเจ้าอยู่หัวรัชกาลที่  3  แห่งราชวงศ์จักรกรี  ทรงรับสั่งให้พระมหาสงครามเป็นแม่ทัพนำกำลังไปตีเมืองวังและเมืองใกล้เคียงเนื่องด้วยเมื่อปี  พ.ศ. 2369 เจ้าอนุวงศ์ผู้ครองนครเวียงจันทร์เป็นกบฏต่อไทย  กองทัพไทยไปปราบชนะต่อมาประเทศไทยเป็นคู่อริกับญวน  (ประเทศเวียดนาม)  เพื่อแย่งการปกครองเขมร  พระบาทสมเด็จพระนั่งเกล้าเจ้าอยู่หัวรัชกาลที่  3  จึงมีรับสั่งให้ไปตีเมืองวังดังกล่าวเพื่อเป็นการตัดเสบียงญวนเมื่อตีเมืองวังได้จึงกวดต้อนทุกคนจากเมืองวังและเมืองใกล้เคียงจำนวน  3,003 คน  กลับเมืองไทยซึ่งมีบุคคลชั้นนำมาด้วยได้แก่  เจ้าราชวงศ์กอ  ท้าวด้วย  บุตรเจ้าเมืองวัง  ท้าวต้อบุตรอุปฮาด (อุปราช)  เมืองวัง  เมื่อถึงบริเวณภูพาน  จังหวัดสกลนคร  ได้ปลดปล่อยให้เป็นอิสระตั้งครอบครัวและประกอบอาชีพบริเวณนั้นได้ประมาณ 2 ปี  เกิดน้ำท่วมจึงอพยพลงทางใต้  มาถึงบริเวณอำเภอเขาวงปัจจุบันเห็นว่า        ภูมิประเทศเป็นที่ราบสองฝั่งลำน้ำยัง  ประกอบกับมีลำน้ำสายเล็ก ๆ อื่นอีกหลายสาย  อีกทั้งมีกุดน้ำ (หนองน้ำ)  หลายแห่งซึ่งกุดน้ำแห่งแรกที่พบมีก้อนหินลายคล้ายใบเสมาอยู่  เห็นว่าบริเวณดังกล่าวมีความเหมาะสมจึงพากันตั้งบ้านเรือนอยู่เป็นหมู่บ้านเรียกชื่อหมู่บ้านว่า  “บ้านกุดสิมนารายณ์”  ตั้งแต่ปีนั้นต่อมาปี  พ.ศ. 2388 (จ.ศ. 1207)  ตรงกับปีมะเส็ง  พระบาทสมเด็จพระนั่งเกล้าเจ้าอยู่หัวรัชกาลที่  3  โปรดเกล้าฯ  ตั้งเป็นเมืองกุดสิมนารายณ์ขึ้น
ตำบลกุดสิมเดิมมี 3 บ้าน คือ  บ้านคุ้มเก่าต่อมาแยกเป็นบ้านน้อยนาเจริญหมู่ 6  บ้านกุดตอแก่นหมู่ 10  แยกเป็นบ้านแดนสามัคคีหมู่ 13  บ้านดงหมูปัจจุบันอยู่หมู่ 11  แยกเป็นดงหมูน้อย  มี  4  หมู่บ้านคือ  หมู่  5  บ้านม่วงไข่  หมู่  7  บ้านโนนสูง  หมู่ 12  บ้านโนนสวรรค์  ในปี  2549  จำนวนประชากรและครัวเรือนได้ขยายตัวเพิ่มจำนวนขึ้น  ทำให้การดูแลปกครองยากลำบากจึงแบ่งขยายพื้นที่หมู่บ้านหมู่  1  แยกเป็นหมู่  14  บ้านแสนสุข (ปัจจุบันปกครองในเขตเทศบาลกุดสิม)
ทิศเหนือ   มีอาณาเขตติดต่อกับตำบลโคกสมบูรณ์   อำเภอกมลาไสย   จังหวัดกาฬสินธุ์
	ทิศใต้	  มีอาณาเขตติดต่อกับตำบลดงลิง,ตำบลหลักเมือง   อำเภอกมลาไสย  จังหวัดกาฬสินธุ์
ทิศตะวันออก	มีอาณาเขตติดต่อกับตำบลสามัคคี   อำเภอร่องคำ   จังหวัดกาฬสินธุ์
ทิศตะวันตก	มีอาณาเขตติดต่อกับตำบลหลักเมือง  อำเภอกมลาไสย   จังหวัดกาฬสินธุ์   
รายละเอียดหมู่บ้านในตำบลคุ้มเก่า
	1)  บ้านม่วงไข่  หมู่ 5  ผู้ใหญ่บ้าน นางกนกนาถ  โพธิ์สัย   จำนวน  101  หลังคาเรือน  จำนวนประชากร  281  คน แยกเป็น  ชาย 137  คน    หญิง 144  คน
เดิมชาวบ้านม่วงไข่ย้ายถิ่นฐานมาจากบ้านหนองแสง  ตำบลสงเปลือย  ย้ายมาครั้งแรก  6  ครอบครัว  เพื่อให้สอดคล้องกับวิถีการทำนาและเลี้ยงสัตว์  ขึ้นอยู่กับเขตปกครองบ้างดงหมู  บริเวณที่ตั้งบ้านเรือนมีต้นมะม่วงไข่ขนาดใหญ่อยู่หลายต้น  ซึ่งชาวบ้านใช้เป็นที่ประชุมและพอประพูดคุยกัน  หลังจากเสร็จภารกิจการทำงาน  จึงตั้งชื่อว่าบ้านม่วงไข่อย่างเป็นทางการเมื่อวันที่  26  มิถุนายน  2521 
	ชาวบ้านม่วงไข่เป็นชุมชนชาวผู้ไทย  มีความเป็นอยู่แบบเรียบง่าย  รักสงบ  มีความสามัคคี  มีความอดทน  ซื่อสัตย์สุจริต  มีจิตใจเอื้อเฟื้อเผื่อแผ่  คบหากับคนอื่นได้ง่าย  เป็นมิตรกับทุกคนจากรากฐานนี้จึงเป็นรูปแบบในการกำหนดแบบแผนความคิดและพฤติกรรมต่าง ๆ  ของคนในชุมชนโดยบ้านม่วงไข่  หมู่  5  มีผู้ใหญ่บ้านปกครองตามลำดับ   ดังนี้
นายพร้อม  ศรีอุ่น  เป็นผู้ใหญ่บ้านคนแรก
นางกนกนาถ  โพธิ์สัย     เป็นผู้ใหญ่บ้าน  เมื่อปี พ.ศ. 2555  จนถึงปัจจุบัน
	2)  บ้านน้อยนาเจริญ  หมู่ที่ 6   ผู้ใหญ่บ้าน  ชื่อนายเทอดชัย  อุทโท จำนวนหลังคาเรือน  131  ครัวเรือน   จำนวนประชากร  312  คน  แยกเป็น  ชาย  165   คน   หญิง  147  คน
	เดิมทีบ้านน้อยนาเจริญย้ายมาจาก  บ้านคุ้มเก่ามาทางทิศตะวันออกของหมู่บ้านแล้วมาตั้งหลักแหล่งอยู่แถวเชิงเขา  มีพื้นที่ทำกินเป็นบริเวณกว้างจึงเป็นที่มาของชื่อหมู่บ้าน  “บ้านน้อยนาเจริญ”  โดยมีทำเนียบผู้ใหญ่บ้าน  ดังนี้
	นายสิงห์  ศรีลำไพ  เป็นผู้ใหญ่บ้านคนแรก
	นายสง่า  โคกลือชา 
	นายคำฝน  แผ่นมณี
	นายวัฒนกิจ  พิมพ์สิน
	นายสุขเสริม  นิละปะกะ
	นายศักดิ์ชัย  วรรณเสน
	นายกำแหงหาญ  อัยวรรณ
	นายเทอดชัย  อุทโท  เป็นผู้ใหญ่บ้านคนปัจจุบัน
3)  บ้านโนนสูง  หมู่ 7 ผู้ใหญ่บ้านชื่อ  นายวิศักด์  อารมณ์สวะ   จำนวนครัวเรือน  233  หลังคาเรือน มีจำนวนประชากร 629   คน  แยกเป็น  ชาย 316 คน  หญิง  313  คน  บ้านโนนสูง  หมู่ที่  7 ตำบลคุ้มเก่า อำเภอเขาวง  จังหวัดกาฬสินธุ์ ได้อพยพมาจากถิ่นเดิม บ้านกุดบอด อพยพมาด้วยกัน  4 ตระกูล ดังนี้
1. ตระกูลศรีอุ่น   นำโดย	นายหมคำ  ศรีอุ่น
2. ตระกูลสุคนธะ  นำโดย	นายสิงห์  สุคนธะ
3. ตระกูลเนื้อศรี  นำโดย	นายทองดี  เนื้อศรี
4. ตระกูลศรีปัญญา  นำโดย	นายอุ่น  ศรีปัญญา
	มาก่อสร้างบ้านเรือนที่บริเวณป่าดงหมูน้อย (บริเวณบ้านโนนสวรรค์  หมู่ที่  12  ตำบลคุ้มเก่า  อำเภอเขาวง  จังหวัดกาฬสินธุ์ ต่อมามีสมาชิกมากขึ้น จึงได้ขยายพื้นที่มาตั้งบ้านเรือนที่บริเวณป่าดงหมูใหญ่ ครั้นที่ราษฎรมากขึ้น จึงขอจัดตั้งหมู่บ้าน เมื่อปี พ.ศ.2473  โดยได้ตั้งชื่อหมู่บ้านว่า บ้านดงหมู หมู่ที่  17  ตำบลคุ้มเก่า  อำเภอกุฉินารายณ์  จังหวัดกาฬสินธุ์  โดยมีนายหมาคำ  ศรีอุ่น  เป็นผู้ใหญ่บ้านคนแรก  และมีผู้ใหญ่บ้านเรียงลำดับดังนี้
1. นายหมาคำ  ศรีอุ่น	ดำรงตำแหน่ง  ปี.พ.ศ.2473-2483
2. นายม้อย  ศรีอุ่น	ดำรงตำแหน่ง  ปี.พ.ศ.2483-2503
3. นายทองา  สุคนธะ	ดำรงตำแหน่ง  ปี.พ.ศ.2503-2522
	ในช่วงที่นายทองงา  สุคนธะ  เป็นผู้ใหญ่บ้าน เมื่อปี พ.ศ.2510-2511  ทางราชการได้จัดตั้งกิ่งอำเภอเขาวง  และได้แยกตำบลคุ้มเก่า ตำบลสงเปลือย ตำบลหนองผือ ตำบลนาคู ตำบลภูแล่นช้าง และได้แยกตำบลคุ้มเก่าออกอีก 1 ตำบล  คือ ตำบลกุดปลาค้าว  บ้านดงหมูที่  17 จึงได้เปลี่ยนจากหมู่ที่  17 เป็น บ้านดงหมู หมู่ที่  11 ตำบลคุ้มเก่า อำเภอเขาวง จังหวัดกาฬสินธุ์ พอมีประชากรเพิ่มมากขึ้นจึงขอแยกและจัดตั้งหมู่บ้านใหม่ดังนี้
1. ปี  พ.ศ.2510  ให้แยกหมู่บ้านโนนสวรรค์  หมู่ที่  12
2. ปี  พ.ศ.2521  ให้แยกออกเป็น  บ้านม่วงไข่  หมู่ที่  5
3. ปี  พ.ศ.2525  ให้แยกออกเป็น  บ้านโนนสูง  หมู่ที่  7
ดังนั้น  บ้านโนนสูง  หมู่ที่ 7 ตำบลคุ้มเก่า อำเภอเขาวง จังหวัดกาฬสินธุ์ ได้รับการจัดตั้งเป็นหมู่บ้านเมื่อปี  พ.ศ. 2525  ผู้ดำรงตำแหน่งผู้ใหญ่บ้านคนแรก คือ นายฮู  ปรุงเรณู และมีผู้ใหญ่บ้านเรียงตามลำดับดังนี้
นายฮู  ปรุงเรณู	  เป็นผู้ใหญ่บ้านคนแรก
นายป่อง  ศรีไมล์
นายวิศักดิ์  อารมณ์สวะ  ดำรงตำแหน่งเมื่อวันที่  9  พฤษภาคม  2550     จนถึงปัจจุบัน
	4)  บ้านดอนแก้วใหม่  หมู่ที่  8  ผู้ใหญ่บ้าน ชื่อนางเพียรพิมุกข์ วงศ์ธิเบศร์ จำนวนครัวเรือน  114     ครัวเรือน  จำนวนประชากร   จำนวน  273 คน  แยก  ชาย  147  คน  หญิง  126  คน
บ้านดอนแก้วใหม่  หมู่ที่  8  ได้แยกออกจากบ้านโพธิ์ทอง  หมู่ที่  4  ตำบลคุ้มเก่า    เมื่อปี พ.ศ.2528 ชาวบ้านดอนแก้วใหม่ เป็นชุมชน 2 ท้องถิ่น คือ ส่วนหนึ่งขึ้นอยู่กับเทศบาลตำบลกุดสิม และอีกส่วนหนึ่งขึ้นกับองค์การบริหารส่วนตำบลคุ้มเก่า ชุมชนดอนแก้วใหม่เป็นชุมชนชาวผู้ไทย มีความเป็นอยู่แบบเรียบร้อย เอื้ออาทรซึ่งกันและกัน
		ประวัติผู้ดำรงตำแหน่งผู้ใหญ่ 
นายประพฤติ     ริปูเปือง		ปี พ.ศ.2528-2542
นายทองเสียว  อารมณ์สวะ	ปี พ.ศ.2542-2550
นายใบมี    ธุระที			ปี พ.ศ.2550-2555
นางเพียงพิมุกข์  วงศ์ธิเบศร์	ปี พ.ศ.2555-ปัจจุบัน
	5)  บ้านกุดตอแก่น  หมู่ที่  10   ผู้ใหญ่บ้านชื่อ  นายชนะกิจ  ศรีประไหม  จำนวนครัวเรือน   211  หลัง  มีจำนวนประชากร  จำนวน  582  คน   แยกเป็น ชาย  286  คน   หญิง  296  คน 
	เดิมชาวกุดตอแก่นอพยพมาจากบ้านกุดสิมเก่า  ในปี  พ.ศ. 2447 โดยมีนายแหลม  ศรีประไหม  มาอยู่ทำไร่  ทำนา   เดิมบ้านมีหนองน้ำใกล้หมู่บ้านและมีตอไม้ใหญ่อยู่กลางหนองน้ำเลยตั้งชื่อหมู่บ้านว่า  บ้านกุดตอแก่น  ต่อมาเริ่มขยายเป็นชุมชนขนาดใหญ่ขึ้น  ในสมัยนั้น  พ.ศ. 2468  ทางกรมการปกครองได้ตั้ง  นายจันทร์  บุษมงคล  เป็นผู้ใหญ่บ้านคนแรก  
		นายคำใบ  ศรีประไหม
		นายชมจิตร  แสนชมภู  
		นายวิรัต  พิมพ์สวัสดิ์  
		นายชมจิตร  แสนชมภู  
		นายพรชัย  เหลือศิริ
		นายดาวัลย์  นิละปะกะ
		นายชนะกิจ  ศรีประไหม  เป็นผู้ใหญ่บ้านคนปัจจุบัน
	6)  บ้านดงหมู  หมู่ที่  11  ผู้ใหญ่บ้าน  ชื่อ นายอั่น  กุลศร  จำนวนครัวเรือน  173  หลังมีจำนวนประชากร  จำนวน   507  คน แยกเป็น ชาย  253  คน  หญิง  254  คน
ชาวบ้านดงหมูเดิมย้ายมาจากบ้านกุดบอด  ตำบลสงเปลือย  อำเภอกุฉินารายณ์  จังหวัดมหาสารคามในสมัยนั้น  โดยมาจับจองที่ดิน  อาศัยทำกินบริเวณฝั่งขวาของห้วยลำพะยังซึ่งปัจจุบันติดบ้านนาวีเป็นที่ตั้งของหมู่บ้านในปัจจุบัน  โดยอพยพมาครั้งแรก ๕ ตระกูล  อพยพมาตั้งถิ่นฐานก่อนคือ  นายหมาคำ  ศรีอุ่น  ,นายศรีธาตุ  ศรีหาตา  ,นายดา  นนท์ศิริ  ,นายศรีทัน  สุคนธะ  และนายจอน  อารมณ์สวะ
	สาเหตุที่ได้ชื่อว่าบ้านดงหมู  เพราะในสมัยก่อนที่เริ่มตั้งบ้านบริเวณนี้มีหมูป่าอาศัยอยู่เป็นจำนวนมาก  เพราะในสมัยนั้นบริเวณนี้เป็นป่าทึบหรือเรียกได้ว่าเป็นป่าดงดิบเลยก็ว่าได้  จึงได้เรียกว่า  บ้านดงหมู  ต่อมาเมื่อปี  2457  ได้ตั้งบ้านถูกต้องตามกฎหมาย  โดยมีการเลือกผู้ใหญ่บ้านอย่างเป็นทางการ  ตามประกาศของทางราชการซึ่งมีทำเนียบผู้ใหญ่บ้านดังนี้
นายหมาคำ  ศรีอุ่น  เป็นผู้ใหญ่บ้านคนแรก  
นายม่อย  ศรีอุ่น  
นายทองงาน  สุคนธะ  
นายประเดิม  ศรีหาตา  
นายชื่น  เครือศรี  
นายคำสวย  สุคนธะ  
นายสมานรัก  ศรีประไหม  
นายอั่น  กุลศร  ดำรงตำแหน่งตั้งแต่  พ.ศ. 2559 – ปัจจุบัน
	7)   บ้านโนนสวรรค์  หมู่ที่  12  ผู้ใหญ่บ้านชื่อ  นายบุญเวิน  หาศิริ  จำนวนครัวเรือน 141    หลัง  มีจำนวนประชากร  450  คน  แยกเป็น    ชาย  231   คน    หญิง   219  คน
บ้านโนนสวรรค์เดิมที่ได้มีชาวบ้านกลุ่มหนึ่ง ซึ่งได้อพยพมาจากบ้านกุดบอด โดยมี 4 ตระกูล ดังนี้
1. ตระกูลศรีอุ่น   นำโดย	นายหมคำ  ศรีอุ่น
2. ตระกูลสุคนธะ  นำโดย	นายสิงห์  สุคนธะ
3. ตระกูลเนื้อศรี  นำโดย	นายทองดี  เนื้อศรี
4. ตระกูลศรีปัญญา  นำโดย	นายอุ่น  ศรีปัญญา
ได้มาก่อสร้างบ้านครั้งแรกบริเวณป่าดงหมูน้อย (บริเวณบ้านปัจจุบัน) ต่อมามีสมาชิกย้ายมาเพิ่มมากขึ้นและมีอีกกลุ่มหนึ่งที่อพยพมาที่หลังและไปตั้งบ้านเรือนอยู่บริเวณป่าดงหมูใหญ่ ต่อมาชาวบ้านทั้งสองกลุ่มได้รับการประกาศแต่งตั้งเป็นบ้านดงหมู หมู่ที่   ตำบลคุ้มเก่า อำเภอกุฉินารายณ์  จังหวัดกาฬสินธุ์ เมื่อปี พ.ศ.2473  ตำบลคุ้มเก่า  อำเภอกุฉินารายณ์  จังหวัดกาฬสินธุ์ เมื่อปี พ.ศ.22473 มีนายหมาคำ  ศรีอุ่น  เป็นผู้ใหญ่บ้าน ปี พ.ศ. 2483 ต่อมาปี  พ.ศ.2483-2503  มีนายน้อย  ศรีอุ่น  เป็นผู้ใหญ่บ้าน  ปี พ.ศ.  2503-2522  มีนายทองงา  สุคนธะ  เป็นผู้ใหญ่บ้าน
ในช่วงสมัยนายทองงา  สุคนธะ เป็นผู้ใหญ่บ้าน ประมาณปี พ.ศ.  2510-2511  ทางราชการได้จัดตั้งหมู่บ้านบริเวณหุบเขา ซึ่งอยู่ทางทิศเหนือของอำเภอ อยู่ในเขตพื้นที่ของตำบลคุ้มเก่า ตำบลสงเปลือย ตำบลหนองผือ ตำบลนาคู และตำบลภูแล่นช้าง เป็นกิ่งอำเภอ ชื่อว่า กิ่งอำเภอเขาวง  ต่อมาได้แยกตำบลคุ้มเก่าออกเป็นตำบลกุดปลาค้าว จึงทำให้บ้านดงหมู  หมู่ที่  17 เปลี่ยนเป็นหมู่ที่  11  ต่อมาได้รับจัดตั้งหมู่บ้านเพิ่มโดยแยกออกจากหมู่ที่  11 อีก 1 หมู่บ้านคือ บ้านโนนสวรรค์  หมู่ที่  12  มีนายทองนาค  นิลปะกะ เป็นผู้ใหญ่บ้าน ตั้งแต่ พ.ศ.2510-2514
ปี พ.ศ.2514-2526  มีนายทองสุข  ขันศรี เป็นผู้ใหญ่บ้าน  ปี พ.ศ.2526 – 2529  มีนายสมัคร  ศรีอุ่น  เป็นผู้ใหญ่ และในปี พ.ศ.2529  ได้รับการประกาศจัดตั้งหมู่บ้านโนนสวรรค์ เป็นหมู่บ้าน อพป.
วันที่  13  ธันวาคม  2543 -13  ธันวาคม  2548  มีนายเทียม  พลกล้า  เป็นผู้ใหญ่บ้าน
วัน  26  ธันวาคม  2548  มีนายบุญเงิน  หาศิริ  เป็นผู้ใหญ่บ้าน
วันที่  13  มกราคม  2554  มีนายบุญเงิน เป็นผู้ใหญ่บ้าน
	8)  บ้านแดนสามัคคี  หมู่ที่  13  ผู้ใหญ่บ้าน  ชื่อ  นายสินธนู  พิมพ์สวัสดิ์  จำนวนครัวเรือน  319   หลัง  มีจำนวนประชากร   จำนวน   848	คน   แยกเป็น   ชาย  429  คน   หญิง  419  คน
		บ้านแดนสามัคคี  หมู่ที่  13  เดิมเป็นบ้านกุดตอแก่น  หมู่ที่  10  ตำบลคุ้มเก่า  โดยนายชมจิตร  แสนชุมภู  เป็นผู้ใหญ่  ต่อมาหมู่บ้านได้ขยายกว้างขวาง  เป็นชุมชนที่หนาแน่น ทางปกครองอำเภอเขาวงได้ให้มีการแยกหมู่บ้านเพิ่มอีก เป็นบ้านแดนสามัคคี หมู่ที่  13  ตำบลคุ้มเก่า  เมื่อวันที่  9  พฤษภาคม  2534  มีนายศักดิ์สิทธิ์  บุษมงคล  เป็นผู้ใหญ่บ้าน
		ต่อมาเมื่อวันที่  12  มกราคม  พ.ศ.2550  นายศักดิ์สิทธิ์  บุษมงคล  ผู้ใหญ่บ้านได้ลาออกจากตำแหน่งจึงได้มีการเลือกผู้ใหญ่บ้านขึ้นมาใหม่  เมื่อวันที่  26  มกราคม  พ.ศ.2550  โดยนายสินธนู  พิมพ์สวัสดิ์ เป็นผู้ใหญ่บ้านคนปัจจุบัน
1.2  ข้อมูลทั่วไป
  1.2.1  ด้านภูมิศาสตร์
องค์การบริหารส่วนตำบลคุ้มเก่า ตั้งอยู่ในเขตตำบลคุ้มเก่า  อำเภอเขาวง จังหวัดกาฬสินธุ์ อยู่ห่างจากอำเภอเขาวง จังหวัดกาฬสินธุ์ ระยะทางประมาณ  4  กิโลเมตร และอยู่ห่างจากจังหวัดกาฬสินธุ์ เป็นระยะทางประมาณ  90  กิโลเมตร มีพื้นที่รวมทั้งสิ้น  30 ตารางกิโลเมตร หรือประมาณ  18,150  ไร่   
อาชีพที่สำคัญ  คือ การเพาะปลูกข้าว  ประมาณร้อยละ  35% ของพื้นที่ทั้งหมด  คิดเป็นประมาณ  6,353 ไร่  ที่เหลือเป็นพื้นที่จำแนกไม่ได้ประมาณ  5% และพื้นที่ที่ถูกใช้ในกิจกรรมอื่น ๆ เช่น   หมู่บ้าน  ชุมชน  แหล่งน้ำ  ที่สาธารณประโยชน์ เป็นต้น  ที่เหลืออีก  60% ใช้เป็นที่อยู่อาศัย  โดยแยกตามการเพาะปลูกได้  ดังนี้
		- ข้าว  มีการปลูกข้าวปีละ  1  ครั้ง  แยกเป็น ข้าวเหนียวและข้าวเจ้า  ในฤดูแล้งมีการปลูกพืชใช้น้ำน้อย  อาทิ  ข้าวโพดเลี้ยงสัตว์  ถั่วลิสง  มะเขือเทศ  เป็นต้น  ส่วนใหญ่ปลูกในเขตอุโมงค์ผันน้ำลำพะยังภูมิพัฒน์  และแหล่งน้ำจากธรรมชาติ
- พืชผัก  มีการเพาะปลูกมากหลังฤดูการเก็บเกี่ยวข้าวนาปี   ตามแหล่งน้ำและเขตอุโมงค์ผันน้ำภูมิพัฒน์
1)  ที่ตั้งของหน่วยงาน
องค์การบริหารส่วนตำบลคุ้มเก่า  เป็นองค์กรปกครองส่วนท้องถิ่นขนาดกลาง ตั้งอยู่หมู่ที่ 13 บ้านแดนสามัคคี   ตำบลคุ้มเก่า  อำเภอเขาวง  จังหวัดกาฬสินธุ์  โทรศัพท์  043-859-496



2)  มีอาณาเขตติดต่อ  
ทิศเหนือ	มีอาณาเขตพื้นที่   หมู่ 6,8 		  ติดต่อกับ ตำบลกุดปลาค้าว
	ทิศใต้           	มีอาณาเขตพื้นที่  หมู่ที่ 7,12,13	 ติดต่อกับ   อบต.สงเปลือย
	ทิศตะวันออก 	มีอาณาเขตพื้นที่  หมู่ที่  11		 ติดต่อกับ   ตำบลกกตูม  
                                                                                 อ.ดงหลวง จ.มุกดาหาร 
	ทิศตะวันตก    	มีอาณาเขตพื้นที่  หมู่ที่ 10		 ติดต่อกับ  อบต.กุดสิมคุ้มใหม่
     แผนที่ 1  แสดงอาณาเขตรับผิดชอบขององค์การบริหารส่วนตำบลคุ้มเก่า  อำเภอเขาวง  จังหวัดกาฬสินธุ์

[image: แผนที่ตำบล]
3)  เนื้อที่
องค์การบริหารส่วนตำบลคุ้มเก่า  ตั้งอยู่ในเขตตำบลคุ้มเก่า  อำเภอเขาวง จังหวัดกาฬสินธุ์ อยู่ห่างจากอำเภอเขาวง จังหวัดกาฬสินธุ์ ระยะทางประมาณ 4  กิโลเมตร และอยู่ห่างจากจังหวัดกาฬสินธุ์ เป็นระยะทางประมาณ  90  กิโลเมตร มีพื้นที่รวมทั้งสิ้น  30 ตารางกิโลเมตร หรือประมาณ  18,150  ไร่   
	4)  การปกครอง
	การปกครอง  ตำบลคุ้มเก่ามีจำนวนหมู่บ้านทั้งสิ้น  8  หมู่บ้าน
    ตำบลคุ้มเก่า อยู่ในเขตปกครองของอำเภอคุ้มเก่า จังหวัดกาฬสินธุ์  โดยแบ่งเขตการปกครองออกเป็น    8  หมู่บ้าน ดังนี้
[bookmark: _GoBack]	-   บ้านม่วงไข่ หมู่ที่  5		
	-   บ้านน้อยนาเจริญ  หมู่ที่  6
	-   บ้านโนนสูง	 หมู่ที่  7		
	-   บ้านดอนแก้วใหม่  หมู่ที่  8
	-   บ้านกุดตอแก่น หมู่ที่  10		
	-   บ้านดงหมู หมู่ที่  11
	-   บ้านโนนสวรรค์  หมู่ที่  12	  -   บ้านแดนสามัคคี หมู่ที่  13 
5.)  ข้อมูลประชากรใส่ตารางรายหมู่บ้าน
ตำบลคุ้มเก่ามีหมู่บ้าน  8  หมู่บ้าน จำนวนประชากรทั้งหมด  4,366 คน     แยกเป็น ชาย  2,197  คน หญิง  2,169   คน จำนวนครัวเรือน  2,025 ครัวเรือน 
	หมู่ที่
	ชื่อหมู่บ้าน
	จำนวนประชากร
	จำนวน
ครัวเรือน

	
	
	ชาย
	หญิง
	รวม
	

	ทะเบียนบ้านกลาง
	9
	4
	13
	2

	5
	บ้านม่วงไข่
	134
	149
	283
	135

	6
	บ้านน้อยนาเจริญ
	214
	194
	408
	188

	7
	บ้านโนนสูง
	360
	369
	729
	364

	8
	บ้านดอนแก้วใหม่
	167
	138
	305
	152

	10
	บ้านกุดตอแก่น
	289
	310
	599
	268

	11
	บ้านดงหมู
	269
	271
	540
	233

	12
	บ้านโนนสวรรค์
	248
	237
	485
	187

	13
	บ้านแดนสามัคคี
	507
	497
	1,004
	496

	รวม
	2,197
	2,169
	4,366
	2,025

